dh-unibe/image-text_koenigsfelden-charters-post-1500 huggingface dataset:
Allen den, die disen brief an sehent oder hoͤrent lesen, ✳ kûnden wir, Johans Galmter ze Loͧfenbgˀ und Elsa, sin elich frowe, ✳
das wir mit bedahtem muͦt einhelliklich und dur unsern nutz hein verchoͧffet, reht und redelich, dise nach geschriben guͤter, dû
gelegen sint in dem banne des dorfes ze Obernflacht: ✳ ein guͦt, buwent Berwartz, seligen, kint ✳ und gent da von ze jerlichē
zinse zehen fierteil kernen ✳ un̄ zehen fierteil habern Zùrich messes. ✳ ein guͦt, hant Chuͦnrades Linggis, seligen, kint umbe
zehen fierteil kˀnen un̄ zehen fierteil habern des selben messes, un̄ gant von beiden guͤtern huͤnr und eiger als gewonlich ist.
ein guͦt, hat Chuͦnrat Gebner umbe einen mùt kˀnen Zùrich messes. ✳ ✳ der Renner het oͧch ein guͦt, giltet einen mùt kˀnen
des vorgnanten messes. ✳ und ein guͦt, da von git ✳ ✳ Cristan ein mùt kˀnen Zùricher messes, ✳ un̄ gilt das selbe guͦt jerliches
vier pfennīg gemeinner Basler mûntze an die gloggēsnoͤre der kylchen ze Velthein, ✳ un̄ geltent allù dù vorgnanten
guͤter huͤnr un̄ eigˀ als gewonlich ist. ✳ und hein disù vorgnanten guͤter un̄ ir jeckliches in sunders geben fùr lidig eigen
guͦt, ✳ als wir si hein hargebracht, ✳ den geistlichen frowen, ✳ ✳ der ✳ epthissenn un̄ dem convente des chlosters ze Chùngesfelt in Argoͤwe, Sant Claren orden, un̄ allen iren nachkomen umbe zweinzig un̄ dri march un̄ einen vierdung
silbers, luters un̄ gebes Basler gewiht, ✳ un̄ sin des selben silbers von inen gewert mit foller gewiht ✳ un̄ hein ez in
unsern nutz bekeret gentzlich un̄ gerwe. ✳ un̄ da von so han wir dù vorgnanten guͤter mit ein ander un̄ ir jecliches insunders gevˀteget und uf geben, williklich, mit rehter ùrteilde, in offem geriht ze Loͧfenberg in der stat, als da reht
ist, an des erbern mannes ✳ Albrechtes des Chlotters hant, ✳ der si uf nam an der vorgnanter ✳ ✳ frowen un̄ chlosters
stat ✳ un̄ uf nemen mohte als ein gewisser botte und schafner des vorgnanten chlosters ✳ und der frowen, ✳ und hein si ✳
gesetzet un̄ setzen si mit disem briefe in nutzliches gewer der selben guͤter, ✳ un̄ geben inen gewalt dar uf ze varnde, ✳ ze besezzende unt ze entsetzzende ✳ als ir eigen guͤter in allen rehten, als wir si hant hergebraht. ✳ wir han uns oͧch enzigen ✳ un̄ enzihen uns mit disem briefe ✳ aller rehten ✳ und rehter hilfe, die uns oder unsern erben mohte ze helfe chom̄,
das wir kein ansprach moͤhten gewinnē an dù vorgnanten guͤter. ✳ und sùllen wir un̄ unser erben der goͤter wern sin
fùr eigen nach rehte, ✳ swenne si das an uns vordrent ane gevˀde. ✳ un̄ das dis stet un̄ ware belibe, so hein wir gebettē
den ✳ ✳ rat ze Loͧfenberg, das si ir stat ingesigele hant an disen brief gehencket zuͦ einem waren ûrchunde dirre vorgeschribenˀ dingē. ✳ wir, der vorgnant rat, went disù vˀtegung vor unsmˀ vogte ingerihte geschach, so hein wir dur bette des vorgnanten
Joh̄ un̄ Elsen, unser burgˀ, an disen brief unser stat ingesigel gehencket ze einem offenn ûrkùnde. ✳ dis beschach in
dem ahtoden jare, ✳ dar nach do von gottes geburt waren drùcehenhundert, ✳ un̄ zwaintzig jar an dem nechsten samstage.
Königsf. 96
Staatsarchiv
AARGAU
320
Oberflachs j
die güter
wist um̄ ✳ und zins zuͦ
Oberflachs
Samstag 1328 ✳
✳
1320 .
diz guͦt lit ze
Obrenflachs ist ein jarzit von dˀ herschaft
K
Q 21
Galmter conventt